b'\n_START_ARTICLE_\nMate Bla\xc5\xbeina\n_START_SECTION_\nBiografija\n_START_PARAGRAPH_\nRo\xc4\x91en je 10. o\xc5\xbeujka 1925. godine u \xc4\x8cemparovici kraj Labina._NEWLINE_Nakon kapitulacije Italije 1943. stupio je u partizansku jedinicu. Sudjelovao je u nizu diverzantskih akcija na podru\xc4\x8dju Labin\xc5\xa1tine._NEWLINE_Zbog iskazane hrabrosti u sukobu s njema\xc4\x8dkim trupama u kolovozu 1944. godine postao je \xc4\x8dlan Komunisti\xc4\x8dke partije Jugoslavije i odlikovan Ordenom za hrabrost._NEWLINE_Poginuo je u no\xc4\x87i 15. travnja 1945. godine izme\xc4\x91u Lokava i Delnica u sukobu s neprijateljskim snagama koje su bile u povla\xc4\x8denju pred \xc4\x8cetvrtom armijom JA._NEWLINE_Ukazom predsjednika Socijalisti\xc4\x8dke Federativne Republike Jugoslavije Josipa Broza Tita od 27. studenoga 1953. godine progla\xc5\xa1en je narodnim herojem.'